पिछले हफ़्ते स्टार प्लस ने 4.3 करोड़ जीवीएस यानी ग्रॉस टीवी व्यूअरशिप अंक प्राप्त किए और इसका श्रेय जाता है सलमान ख़ान की फ़िल्म 'जय हो' को.

यह पिछले साल बॉक्स ऑफिस पर कोई खास कमाल नहीं दिखा पाई थी, लेकिन वही फ़िल्म जब स्टार प्लस चैनल पर दिखाई गई तो फिल्म को अच्छी व्यूअरशिप मिली.

(छा गई 'दबंग' संध्या)

'दिया और बाती हम' शो ने भी पिछले हफ़्ते कमाल कर दिखाया और रहा पहले नंबर पर. आखिर संध्या राठी बन ही गईं आईपीएस ऑफिसर.

11 महीने के कठिन परिश्रम के बाद और बहुत सारी चुनौतियों को पीछे छोड़कर संध्या ने असंभव को संभव किया और बेस्ट कैडेट की ट्रॉफी भी जीती.

'दिया और बाती हम' फिर से रहा पहले नंबर पर.

अभी देखना ये है कि संध्या इसके साथ एक बहू और पुलिस अफसर की भूमिका कैसे निभाती हैं और अपनी भागो को वो कैसे खुश रख पाती हैं?

'जोधा-अकबर' का भी जलवा

'जोधा-अकबर' इस हफ़्ते फिर से दूसरे स्थान पर रहा. हालांकि बताते हैं कि कैमरे के पीछे शो में बहुत सारी घटनाएं घट रही हैं.

एक्ट्रेस परिधि शर्मा और डायरेक्टर संतराम वर्मा के बीच ज़बरदस्त अनबन चल रही है. आशा करते हैं इसका प्रभाव शो पर न पड़े.

('साथिया' ... अधिकतम 4000 वर्णों के लिए लेख जारी रखें:
ने मारी बाज़ी)

हालांकि रजत टोकस, जो सम्राट अकबर का रोल निभा रहे हैं, उनकी इस महीने अपनी पुरानी गर्लफ्रेंड के साथ सगाई हो गई है. दोनों अगले साल शादी करेंगे.

टीआरपी में तीसरे स्थान पर है 'साथ निभाना साथिया'. कोकिला बेन की याददाश्त अभी तक वापस नहीं आई और उम्मीद यही करते हैं कि जल्दी वापस आएगी उनकी याददाश्त.

(पिछड़ा 'जोधा-अकबर')

फ़िलहाल गोपी और अहम की तैयारी भी जारी है.

कपिल की लोकप्रियता जारी

कपिल शर्मा और उनका परिवार इस हफ़्ते चौथे स्थान पर है.

दूसरी तरफ़ सुनील ग्रोवर का सिग्नेचर शो 'मैड इन इंडिया' ऑफ एयर जाने वाला है. इसके बाद क्या सुनील ग्रोवर यानी गुत्थी लौटेंगी कपिल के शो पर? ये तो वक्त ही बताएगा.

ऑन एयर आने के बाद पहली बार 'महाभारत' शो के रेस में पांचवी पोज़ीशन पर आया और उसका पूरा श्रेय जाता है 'द्रौपदी के चीरहरण' को.

'द्रौपदी चीरहरण' ने बढ़ाई 'महाभारत' की लोकप्रियता

करीब एक महीने तक इस एपिसोड को शूट किया गया और इसमें बहुत सारे एक्ट्राज़ ने काम किया है.

द्रौपदी के रोल को मॉडल और एक्ट्रेस पूजा शर्मा ने बहुत बेहतरीन तरीके से निभाया.

'महाभारत' अगले हफ्ते भी अपना स्थान कायम रख पाएगी, इसके लिए हमें इंतज़ार करना पड़ेगा.

चैनल्स की जंग में स्टार प्लस नंबर एक पर रहा, ज़ी रहा दूसरे नंबर पर और कलर्स रहा नंबर तीन पर.

(बीबीसी हिंदी के 

एंड्रॉइड ऐप के लिए 

यहां क्लिक करें. आप बीबीसी हिंदी के 

फ़ेसबुक और 

ट्विटर पेज से भी जुड़ सकते हैं)